open-index/open-wikipedia-markdown huggingface dataset:
טום או'הלראן

**תומאס צ'ארלס "טום" או'הלראן** (באנגלית: **Thomas Charles "Tom" O'Halleran**; נולד ב-24 בינואר 1946) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת אריזונה בין השנים 2017–2023. בתחום המחוז שוכנת אומת נאוואחו לצד קהילות אינדיאניות רבות, מה שהופך את המחוז לבעל השיעור הגבוה ביותר של אוכלוסייה אינדיאנית בארצות הברית.

## ביוגרפיה
או'הלראן נולד וגדל בשיקגו שבאילינוי, והביא לידי גמר את לימודיו התיכוניים בתיכון פרובידנס סנט מל. הוא למד באוניברסיטת לואיס במשך שנה בטרם הצטרף אל מחלקת המשטרה של שיקגו . מאוחר יותר למד או'הלראן שנה באוניברסיטת דה-פאול. בשנים 1966–1975 שירת במשטרת שיקגו. לאחר מכן מונה למועצת המסחר של עיריית שיקגו, והפעיל עסק עצמאי תוך התמקדות בחוזים עתידיים בטווח של כעשר שנים.

או'הלראן, שהיה אז חבר המפלגה הרפובליקנית, כיהן בבית הנבחרים המדינתי של אריזונה בשנים 2001–2006. לאחר מכן נבחר לסנאט של אריזונה, הבית העליון של בית המחוקקים, כנציג מחוז הבחירה הראשון בשנים 2007–2009. בבחירות המקדימות שנערכו ב-2008, הפסיד לסטיב פירס. לאחר שפרש בעל כורחו מהפוליטיקה באריזונה, אירח או'הלראן תוכנית רדיו בתחנה "KAZM" שבעיר סידונה (Sedona). בבחירות 2014 נטש את שורות המפלגה הרפובליקנית משום שחלק על האידאולוגיה הרפובליקנית בנושאי חינוך, מים ורווחת ילדים. לאחר מכן התמודד על מושב בסנאט של אריזונה במחוז הבחירה השישי כעצמאי, והפסיד בפער זעום בן 3%.

ב-6 באוגוסט 2015 הודיע או'הלראן על מועמדותו לבית הנבחרים של ארצות הברית מטעם מחוז הקונגרס הראשון של אריזונה. הוא נימק את ההיפוך הפוליטי שלו כתוצאה מיחסו החיובי לממשלו של הנשיא ברק אובמה, ובמיוחד על תמיכתו בתקנות ממשלתיות שיגדילו את השימוש באנרגיית רוח ובאנרגיה סולארית. ב-30 באוגוסט 2016 גבר או'הלראן על מיגל אוליבאס בפריימריז הדמוקרטי וזכה במועמדות מפלגתו. בבחירות הכלליות ניצב בפני פול ביבו, השריף של מחוז פינאל, ומועמד המפלגה הירוקה ריי פאריש. הוא גבר על שניהם ברוב דחוק עם 51% מקולות הבוחרים.

דפוס הצבעותיו של או'הלראן בבית הנבחרים מעיד על עמדות ליברליות מתונות. הוא מבקר תכוף של ממשל הנשיא דונלד טראמפ, ולראייה יצא חוצץ נגד צו נשיאותי 13769 ונגד החלטת ממשל טראמפ לקטוע מימון פדרלי לסוכניות ממשלתיות אחרות כגון מִנהל הפיתוח הכלכלי. אחרי הטבח בתיכון דאגלס, או'הלראן, שתמך זה מכבר בעריכת בדיקות רקע מורחבות למבקשים להחזיק כלי נשק אך התנגד לאיסור על בעלות נשקי תקיפה, הצהיר שהוא עשוי לאמץ עמדה נוקשה יותר נגד שימוש בכלי נשק.

בבחירות 2022 הפסיד או'הלראן למועמד הרפובליקני אלי קריין לאחר שגרף 46.1% מקולות הבוחרים. כהונתו נחתמה עם התפזרות הקונגרס ה-117 של ארצות הברית בראשית ינואר 2023.

## קישורים חיצוניים

* 

* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:בוגרי אוניברסיטת דה פול
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאריזונה
קטגוריה:חברי בית המחוקקים המדינתי של אריזונה
קטגוריה:אמריקאים שנולדו ב-1946
עמק ויקינג

**עמק ויקינג** או **עמק וייקינג** (באנגלית: **Viking Valley**) הוא עמק בקצה הדרום-מזרחי של האי אלכסנדר, שבאנטארקטיקה.

העמק ממוקם לגדתו המזרחית של קרחון מארס.

דרך העמק זורם נחל המזין את אגם סיקרט.

## היסטוריה
### גילוי ומיפוי העמק

העמק היה מושא המחקר של משלחת חקר קרחון מארס, בהנהגתו של ד. ד. וין-ויליאמס (D. D. Wynn-Williams) בעונת המחקר (הקיץ האנטארקטי) 1992–1993.

### מקור השם

שמו של העמק ניתן לו בשנת 1993 על ידי הוועדה המייעצת לשמות אנטארקטיים של בריטניה.

השם ניתן בהתייחס לקרחון מארס ("מארס" הוא שמו האנגלי של כוכב הלכת מאדים) הסמוך, השם "ויקינג" נקרא על שם תוכנית ויקינג של נאס"א, תוכנית שבמסגרתה חיפשו חיים על מאדים בשנת 1976.

## ראו גם

* עמק אבליישן
* עמק אראטיק
* עמק בלמנייט
* עמק מוטונאי
* עמק פלאטאיירון

## קישורים חיצוניים
* עמק ויקינג באתר הסקר הגאולוגי של ארצות הברית
* עמק ויקינג באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור עמק ויקינג

## הערות שוליים

ויקיניג
ויקינג
יחסי יפן–סודאן

**יחסי יפן–סודאן** הם היחסים הדיפלומטיים שבין **[[יפן]]** לבין **[[סודאן|הרפובליקה של סודאן]]**.

## סקירה כללית
יפן והרפובליקה של סודאן מקיימות יחסים דיפלומטיים רשמיים. היחסים הדיפלומטיים שבין יפן לסודאן כוננו ב-6 בינואר 1956, יום הכרתה של יפן בעצמאותה של סודאן.

## ביקורים רמי דרג
### מסודאן ליפן
* עומר אל-בשיר, נשיא סודאן (2008)

## נציגויות דיפלומטיות
ממוזער|250px|שגרירות סודאן בטוקיו, בירת יפן
* יפן מיוצגת בסודאן בדרג השגרירות, באמצעות שגרירות רשמית שהיא מחזיקה בח'רטום, בירת המדינה.
* סודאן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

* יחסי יפן–סודאן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
פרס הווידאו קליפים של MTV לאתר האינטרנט של אמן הטוב ביותר

**פרס הווידאו קליפים של MTV לאתר האינטרנט של אמן הטוב ביותר** הוענק פעם אחת בשנת 1999 במהלך אותו הטקס והופסק להיות מוענק לאחר מכן. את הפרס העניקו בתחילת הטקס באופן חד פעמי ומסיבה שטרם פורסמה, הופסק להיות מחולק.

## זוכים
הזוכה בפרס הייתה הלהקה רד הוט צ'ילי פפרז, עבור אתר האינטרנט הרשמי שלה. המעצבת של האתר הייתה טרי וולס, אך היא עצמה לא נחשבת כזוכה בפרס, עקב כך שלא התווספה לקרדיטים של הזכייה. כמו כן, סטארלה אנג'ל אחראית לניהול אתר האינטרנט וגם היא לא נכללה בקרדיטים של הזכייה בפרס.

## מועמדויות

## קישורים חיצוניים
* 

## הערות שוליים

קטגוריה:פרסי הווידאו קליפים של MTV
פרס הווידאו קליפים של MTV לקליפ ההיפ-הופ הטוב ביותר

**פרס הווידאו קליפים של MTV לקליפ ההיפ-הופ הטוב ביותר** הוא אחד הפרסים המוענקים מדי שנה בטקסי פרסי הווידאו קליפים של MTV השנתיים. הפרס הוענק לראשונה ב-1999. הפרס, לפי MTV, נועד במקור לשירים בהשראת היפ הופ, ולאו דווקא וידאו קליפים של מוזיקת היפ הופ בפועל (שקיבלו את פרס קליפ הראפ הטוב ביותר), מה שמסביר את ההכרה בשירים שאינם שירי היפ הופ, כגון "Thong Song" של זמר ה-R&B האמריקאי סיסקו  ו"I'm Real" של הזמרת האמריקאית ג'ניפר לופז. הפרס לא הוענק בשנת 2007, היות שפרסי ה-VMA שונו ורוב הקטגוריות המקוריות בוטלו. עם זאת, הפרס הוחזר שנה לאחר מכן. אולם אז, הכללים השתנו, מכיוון שגם קליפים של R&B וראפ זכו למועמדויות בקטגוריה זו, מכיוון שלא הוחזרו הפרסים לקליפ הראפ הטוב ביותר וקליפ ה-R&B הטוב ביותר.

נכון ל-2020, הראפר האמריקאי קניה וסט, מחזיק במספר המועמדויות הגדול ביותר בקטגוריה, עם סך של כתשע מועמדויות, וניקי מינאז' מחזיקה במספר הזכיות הגדול ביותר, עם סך של כחמש זכיות.

## זוכים ומועמדים

## שיאני זכיות ומועמדויות

## ראו גם
* פרס המוזיקה של MTV אירופה לאמן ההיפ הופ הטוב ביותר

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
אגם סיקרט (אנטארקטיקה)

**אגם סיקרט** (באנגלית: **Secret Lake**;מילולית: אגם סוד או אגם סודי) הוא אגם מי קרחונים מומסים, בסמוך לחוף המזרחי של האי אלכסנדר, שבאנטארקטיקה.

האגם ממוקם 3.2 קילומטרים ממערב למצוק ארס, 100 מטרים מעל הקצה המזרחי של קרחון מארס.

האגם ממוקם מצפון מערב לקרקס קרחוני ומוזן ממי הקרקס הנמסים.

הקרחון מוסתר בשל תנאי השטח, וניתן לראותו רק אם עומדים על הקרקס הקרחוני, או מהאוויר.

## היסטוריה
### גילוי ומיפוי האגם

האגם מופה לראשונה על ידי סוכנות הסקר הבינלאומית של סוכנות הסקר הלאומית הבריטית (**Ordnance Survey Overseas Directorate**), בהתבסס על תצלומי לווין שניתנו להם על ידי נאס"א והסקר הגאולוגי של ארצות הברית.

### מקור השם

שמו של האגם ניתן לו על ידי הוועדה המייעצת לשמות אנטארקטיים של בריטניה.

השם תיאורי, ומתייחס למיקום המבודד של האגם.

## ראו גם
* אגם אבליישן
* אגם הודג'סון
* אגם מוטונאי

## קישורים חיצוניים
* אגם סיקרט באתר הסקר הגאולוגי של ארצות הברית
* אגם סיקרט באתר הגאזט האנטארקטי של ממשלת אוסטרליה
* אגם סיקרט באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן באגם סיקרט
** תחזית מזג אוויר עדכנית ארוכת טווח עבור אגם סיקרט

## הערות שוליים

סיקרט
סיקרט
יחסי פורטוגל–שוודיה

ממוזער|שגרירות שוודיה בליסבון
**יחסי פורטוגל–שוודיה** הם היחסים הדו-צדדיים בין פורטוגל לשוודיה.

## היסטוריה
במהלך התקופה הוויקינגית פשטו הוויקינגים כמה פעמים על העיר ליסבון. במהלך מלחמת השיקום הפורטוגזית שפרצה בשנת 1640 ניסו הפורטוגזים להשיג תמיכה בסקנדינביה, ובשנת 1641 חתמו שתי המדינות על הסכם ידידות. במהלך מלחמת שבע השנים היו שתי המדינות במחנות מנוגדים, אולם כמעט ולא לחמו ישירות זו בזו. במהלך המלחמות הנפוליאוניות לחמו שתי המדינות נגד הקיסרות הצרפתית הראשונה, אולם בשל ריחוקם הגאוגרפי הם לא לחמו זו לצד זו בקרבות.

בשנת 1910 התרחשה מהפכת אוקטובר בפורטוגל שבה הודח מנואל השני, מלך פורטוגל והוקמה הרפובליקה הפורטוגזית הראשונה, וממלכת שוודיה הכירה בה ב-13 בספטמבר 1911. לאחר שהכריזה הקיסרות הגרמנית מלחמה על פורטוגל בשנת 1916, המדינה הסתבכה במלחמת העולם הראשונה, בעוד שוודיה נותרה נייטרלית. במהלך מלחמת העולם השנייה שתי המדינות הצליחו לשמור על הנייטרליות שלהן לאורך כל המלחמה. הם גם תמכו בפינלנד במהלך מלחמת החורף בעזרת משלוחי אספקה ומתנדבים. לאחר מלחמת העולם השנייה, פורטוגל הייתה ממקימי נאט"ו בשנת 1949, בעוד שוודיה נותרה נייטרלית במהלך המלחמה הקרה.

בשנת 1960 הצטרפו שתי המדינות לאיגוד הסחר החופשי האירופי. בשנות ה-60 תמכה שוודיה בתנועות השחרור באפריקה, בעוד פורטוגל לחמה להשארת מושבותיה בידיה. בשנת 1974 פרצה מהפכת הציפורנים בפורטוגל, שבה עברה פורטוגל לשלטון דמוקרטי, וב-11 במרץ 1975 חתמו פורטוגל ושוודיה בליסבון על הסכם שיתוף פעולה כלכלי וחברתי.

בשנת 1986 עזבה פורטוגל את איגוד הסחר החופשי האירופי והצטרפה ל, ובשנת 1995 הלכה שוודיה בעקבותיה. בשנת 2003, פורטוגל ושוודיה חתמו על הסכם למניעת מיסוי כפול ומניעת העלמות מיסים, לאחרונה במהלך ביקור ממלכתי דו-צדדי, נפגשו ראש ממשלת פורטוגל אנטוניו קוסטה ועמיתו השוודי סטפן לוון בשוודיה ב-3 באוקטובר 2016.

## יחסי סחר
לשכת המסחר הפורטוגזית AICEP מנהלת משרד קשר בשגרירות פורטוגל בסטוקהולם. כמו כן קיימת גם לשכת המסחר הפורטוגזית-שוודית בליסבון. בשנת 2016 נסחרו 1,287 חברות פורטוגזיות עם שוודיה. היקף הסחר הדו-צדדי בשנת 2016 היה 1.546 מיליארד אירו, כאשר עודף מאזן הסחר לטובת שוודיה היה 87.0 מיליון אירו.

בשנת 2016 ייבאה שוודיה סחורות ושירותים מפורטוגל בשווי 729.5 מיליון אירו (2015: 635.6 מיליון, 2014: 678.9 מיליון, 2013: 674.6 מיליון, 2012: 662.6 מיליון). חלק הסחורות עמד על 473.2 מיליון אירו, מתוכם 16.6% בגדים, 14.4% מכונות וציוד, 10.2% מינרלים ועפרות, 8.9% נעליים, 7.9% נייר, 7.0 % אוכל ו 6.5% בדי טקסטיל. חלק השירותים עמד על כ-256 מיליון אירו, כאשר למעלה ממחצית (143.8 מיליון אירו) הגיע מהוצאות התיירים השוודים בפורטוגל.

באותה תקופה ייבאה פורטוגל סחורות ושירותים בשווי 816.5 מיליון אירו משוודיה (2015: 765.8 מיליון, 2014: 751.1 מיליון, 2013: 586.7 מיליון, 2012: 600.9 מיליון). חלק הסחורות הסתכם ב-677.5 מיליון אירו, מתוכם 36.2% מוצרים חקלאיים, 15.4% מכונות וציוד, 11.4% מוצרים כימיים-תרופתיים, 9.0% כלי רכב וחלקי רכב, 8.5% נייר, 7.0% מוצרי מתכת ו-3.3% פלסטיק וגומי. חלק השירותים הסתכם ב-140 מיליון אירו.

זה הציב את שוודיה במקום ה-15 בסחר החוץ של פורטוגל בסחורות, הן ביבוא והן ביצוא. בסחר החוץ השוודי, פורטוגל דורגה במקום ה-30 ביבוא ו-32 ביצוא.

## נציגויות דיפלומטיות
* פורטוגל מחזיקה בשוודיה שגרירות בסטוקהולם וקונסוליה כללית בגטבורג.
* שוודיה מחזיקה בפורטוגל שגרירות בליסבון ו-3 קונסוליות בפארו, בפונטה דלגדה ופורטו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
GN-z11

**GN-z11** היא גלקסיה מוסחת לאדום, שנמצאת בקבוצת הכוכבים הדובה הגדולה שנתגלתה על ידי הקוסמולוג גבריאל ברמר. עד לשנת 2022, נחשבה הגלקסיה GN-z11 לגלקסיה העתיקה והרחוקה ביותר ביקום הנצפה, והיא נמצאת במרחק של כ־32 מיליארד שנות אור מכדור הארץ. באותה שנה נתגלתה גלקסייה רחוקה יותר, בשם HD1.

GN-z11 היא בת 13.4 מיליארד שנים, כלומר היא נוצרה כ־400 מיליון שנים בלבד אחרי המפץ הגדול. כתוצאה מכך, המרחק של הגלקסיה שנוי במחלוקת בקרב האסטרונומים, שכן כיצד אור יכול לנוע מרחק של 32 מיליארד שנות אור בזמן של 13.4 מיליארד שנים בלבד, כלומר המהירות במקרה הזה גדולה פי 3 ממהירות האור.

## גילוי הגלקסיה
הגלקסיה זוהתה לראשונה על ידי צוות החוקר נתונים על קרינת הרקע הקוסמית. הגלקסיה נצפתה ונחקרה על ידי טלסקופי החלל האבל, שפיצר, צ'נדרה וניוטון, אשר השתתפו בתוכנית החוקרת את היווצרותן והתפתחותן של גלקסיות קדומות ביקום המוקדם. אחת הגלקסיות שחקרו והתמקדו הייתה GN-z11.

במרץ 2016 הכריז הצוות על מסקנות המחקר, שלפיהן הגלקסיה החדשה היא הרחוקה ביותר אשר אי פעם התגלתה, ונמצאת במגבלת המרחק האסטרונומי של טלסקופ החלל האבל. בנוסף לכך הודיעו שהגלקסיה היא העתיקה והמבוגרת ביותר ביקום הנצפה, אשר נוצרה ממש בתחילת היקום.

## קישורים חיצוניים

* 

## הערות שוליים

קטגוריה:קבוצת הכוכבים הדובה הגדולה
קטגוריה:גלקסיות רחוקות
קטגוריה:גלקסיות רדיו
כפרה (שיר)

**כפרה** הוא סינגל שהוקלט על ידי היוטיובר והשחקן הישראלי קווין רובין, ביחד עם הזמר הישראלי רותם כהן. השיר יצא לאור ב-22 ביולי 2020, כסינגל שלא מתוך אלבום, על ידי חברת התקליטים NMC.

השיר הגיע למקום הראשון במצעד השבועי של מדיה פורסט.

## רקע וכתיבה
השיר נכתב על ידי דולי ופן ויוני חרל"פ, והופק על ידי דולי ופן. השיר הוא שיר בסגנון הפופ, המשלב בתוכו גם אלמנטים של מוזיקה מזרחית.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של רובין ב-22 ביולי 2020, בסמוך לצאת הסינגל עצמו. בקליפ ניתן לראות את רובין ורותם ברחבת ריקודים, לצד רקדנים וידוענים שונים, כדוגמת השחקן ניר חלפון. בתוך כשבוע, הצליח השיר לצבור סך של כמיליון צפיות.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירי רותם כהן
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
יחסי מרוקו–תוניסיה

**יחסי מרוקו–תוניסיה** הם היחסים הדיפלומטיים בין ממלכת מרוקו לרפובליקה של תוניסיה. שתי המדינות חברות באו"ם.

## סקירה כללית
שתי המדינות חולקות היסטוריה משותפת, כחלק ממדינות המגרב בצפון אפריקה. שתי המדינות נשלטו על ידי קרתגו, האימפריה הרומית, שבטים ברברים, האימפריה המוסלמית, ומאוחר יותר האימפריה העות'מאנית וצרפת. בשנת 1956 זכו שתי המדינות בעצמאות, ועד מהרה הם כוננו יחסים דיפלומטיים. בשנת 2011 התרחשו בשתי המדינות מהפכות האביב הערבי, שהביאו לחילופי שלטון בתוניסיה ולרפורמות במרוקו. בשנת 2020 נפגש שר החוץ המרוקני, נאסר בוריטה, עם נשיא תוניסיה, קייס סעיד, והעביר מסר ממוחמד השישי, מלך מרוקו על חיזוק היחסים בין המדינות. כמו כן הם דנו בדרכים לפתרון מלחמת האזרחים השנייה בלוב, והכריזו שוב על נייטרליותם בסכסוך.

## נציגויות דיפלומטיות
* מרוקו מחזיקה בתוניסיה שגרירות בתוניס.
* תוניסיה מחזיקה במרוקו שגרירות ברבאט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טקס פרס אמי לבידור בפריים טיים ה-72

**טקס פרס אמי לבידור בפריים טיים ה-72** הוא טקס הענקת פרסים לתוכניות אמריקאיות, המשודרות בפריים טיים מ-1 ביוני 2019 עד 31 במאי 2020, שהוענק על ידי האקדמיה לטלוויזיה, אומנויות ומדעים. הטקס היה אמור להיערך בתיאטרון מיקרוסופט בלוס אנג'לס, אך בשל מגפת הקורונה, הטקס שודר בסטייפלס סנטר, ללא נוכחות קהל ב-20 בספטמבר 2020, ברשת הטלוויזיה האמריקאית, ABC. לפני הטקס המרכזי, נערך טקס פרסי האמי האמנותיים לבידור בפריים טיים בתאריכים 14, 15, 16, 17 ו-19 בספטמבר. מגיש הטלוויזיה האמריקאי ג'ימי קימל הנחה את הטקס.

ב-28 ביולי הוכרזו המועמדים על ידי השחקנים לזלי ג'ונס, לברן קוקס, ג'וש גד וטטיאנה מסלני. "השומרים" היא שיאנית המועמדויות בטקס, עם כ-11 מועמדויות, ואחריה הסדרות "יורשים" עם כ-10 מועמדויות ו"אוזרק" עם כ-9 מועמדויות.

קומדיית המצבים הקנדית "שיט'ס קריק" הפכה לסדרת הקומדיה הראשונה שזכתה בכל ארבע קטגוריות המשחק בשנה אחת, בנוסף לכך שהייתה לסדרת הקומדיה הראשונה שזכתה בכל שבעת הפרסים המרכזיים בשנה אחת. יחד עם טקס האמי האמנותי, הפכה הסדרה למעוטרת ביותר בטקס אחד. דן לוי היה לאדם הראשון שזכה בפרס בארבעת התחומים המרכזיים בטקס - הפקה, משחק, בימוי וכתיבה. סדרת הדרמה של רשת HBO, "יורשים", והמיני סדרה "השומרים" זכו בארבעה פרסים כל אחת.

בטקס זה הפכה השחקנית שירה האס לישראלית הראשונה שהייתה מועמדת בקטגוריות המשחק.

## זוכים מועמדים

### תוכניות

### משחק
#### תפקידים ראשיים

#### תפקידים משניים

### בימוי

### כתיבה

## שיאני זכיות

### לפי תוכנית

### לפי רשת

## שיאני מועמדויות
### לפי תוכנית

### לפי רשת טלוויזיה

## הטקס
ב-17 ביוני 2020 פורסם כי מספר המועמדים בקטגוריית סדרות הדרמה והקומדיה יוגדל לשמונה, בעוד שאר הקטגוריות יהיו תלויות במספר ההגשות של המועמדים. ב-29 ביולי 2020, בעיצומה של מגפת הקורונה, נודע כי הטקס יערך במתכונת מרוחקת, ולא יערך בתיאטרון מיקרוסופט בלוס אנג'לס כפי שתוכנן בתחילה. המנחה ג'ימי קימל הגיש את הטקס מהיכל סטייפלס סנטר, אך באולם לא נכח קהל ולא נערך אירוע שטיח אדום. ידוענים שונים עדיין הופיעו על בימת הטקס, ביניהם ג'ניפר אניסטון ואנתוני אנדרסון.

בעת השידור צולמו המועמדים והזוכים בביתם, כשאת סדרות הטלוויזיה ייצגו אחד המפיקים הראשיים. על מנת לשמור על פורמליות, נשלחו אביזרי צילום מקצועיים לביתו של כל מועמד, בנוסף לצלם, אם ניכר שיש בכך צורך.

הטקס נצפה על ידי כ-6.1 מיליון צופים בארצות הברית, ובכך הפך לטקס האמי בעל נתוני הצפייה הנמוכים ביותר אי פעם.

### ביקורת
לאחר הכרזת המועמדים, האקדמיה קיבלה ביקורת על כך שיש חוסר במועמדים טרנסג'נדרים. חברי צוות ההפקה של סדרת הדרמה "פוזה" שנערכת בסצנת הריקודים הסלוניים הקווירית בניו יורק, ביקרו את האקדמיה על כך שהעניקה מועמדות לשחקן בילי פורטר, אך לא כללה את מגוון הכוכבים הטרנסג'נדרים של הסדרה בקטגוריות המשחק, בנוסף לתסריטאיות הסדרה ג'נט מוק ו"אאור ליידי ג'יי". ביקורת דומה הופנתה מצוות ההפקה של סדרת הדרמה "אופוריה", אשר רבים ממנו האמינו שהשחקנית הטרנסג'נדרית האנטר שפר הייתה ראויה למועמדות על תפקידה בסדרה. שתי הסדרות לא היו מועמדות בקטגוריית "סדרת הדרמה הטובה ביותר", דבר שגרם לביקורת נוספת כלפי האקדמיה.

## קישורים חיצוניים

* 
* רשימת הזוכים והמועמדים
* האתר הרשמי

## הערות שוליים

קטגוריה:פרס אמי
קטגוריה:טקסי הענקת פרסים
קטגוריה:2020 בארצות הברית
קטגוריה:שידור דיגיטלי
72
Processing

**Processing** היא ספריה גרפית וסביבת פיתוח משולבת בעלת קוד פתוח, אשר נבנתה בעיקר בשביל אמנות אלקטרונית, אמנות מדיה חדשה, וקהילות עיצוב ויזואלי עם המטרה ללמד אנשים ללא רקע בתכנות את העקרונות הבסיסיים בתכנות באופן גרפי.

Processing משתמשת בשפת התכנות העילית Java, בנוסף לכמה תוספות כגון מחלקות נוספות. היא גם מספקת ממשק משתמש גרפי (GUI) על מנת לפשט את שלבי הקומפילציה ( הידור ) והריצה. Processing וסביבת הפיתוח המשולבת שלה קדמו והיוו בסיס עבור פרויקטים מאוחרים יותר כגון Arduino ,Wiring ו-p5.js.

## היסטוריה
הפרויקט נוסד בשנת 2001 על ידי קייסי ריס ובן פריי, שהיו בעבר חלק מהקבוצה לאסתטיקה ומחשוב במעבדת המדיה של MIT. בשנת 2012 הם ייסדו את ה-"Processing Foundation" ביחד עם דניאל שיפמן (Daniel Shiffman), אשר הצטרף בתור מנהל פרויקט שלישי. ז'והנה חדוה הצטרפה לארגון בשנת 2014 בתור ה-Director of Advocacy.

במקור, כתובת האינטרנט של Processing הייתה proce55ing.net, משום שהדומיין *processing* היה תפוס. לבסוף, ריס ופריי רכשו את הדומיין processing.org. אף על פי שכתובת האינטרנט שונתה, processing עדיין משתמשת בשם p5 כקיצור.

## פיצ'רים ושירותים
Processing כוללת sketchbook, אלטרנטיבה מינימלית לסביבת פיתוח משולבת לארגון פרויקטים. כל  sketch הוא בעצם תת-מחלקה של מחלקת `PApplet` ב-Java (בעבר היה תת-מחלקה של מחלקת Applet המובנית ב-Java), אשר מממשת את רוב הפיצ'רים ב-Java.

## דוגמאות
תוכנית Hello world פשוטה ב-Processing:
```java
//This prints "Hello World." to the IDE console.
println("Hello World.");
```
דוגמה לתוכנית אחרת:
```java
//Hello mouse.
void setup() {
 size(400, 400);
 stroke(255);
 background(192, 64, 0);
}

void draw() {
 line(150, 25, mouseX, mouseY);
}
```


## פרסים
בשנת 2005 ריס ופריי זכו בפרס "Golden Nica" מ-Ars אלקטרוניקה  בקטגוריית Net Vision על עבודתם ב-Processing.

בן פריי זכה בפסטיבל העיצוב הארצי בשנת 2011 הניתן על ידי מוזיאון קופר יואיט לעיצוב בקטגוריה של "Interaction Design".

## רישיון
הרישיון של ספריות הקוד של Processing הוא הרישיון הציבורי הכללי המוקטן של גנו ולסביבת הפיתוח המשולבת (ה-Sketchbook) יש את הרישיון הציבורי הכללי של גנו.

## פרויקטים קשורים

## ראו גם
* ג'אווה (שפת תכנות)
* JavaFX

## קישורים חיצוניים

* 
*ערוץ היוטיוב של Daniel Shiffman, מכיל עשרות סרטונים בהם הוא מתכנת יצירות שונות באמצעות Processing ו p5.js

## הערות שוליים

קטגוריה:תוכנות אנימציה
קטגוריה:גרפיקה ממוחשבת
קטגוריה:תוכנה חוצת פלטפורמות
קטגוריה:שפות תכנות מונחות עצמים
קטגוריה:תוכנות שהושקו ב-2001
פליי רקורדס

**פליי רקורדס** (באנגלית: **Play Records**) היא חברת תקליטים ישראלית, שנוסדה בשנת 2006 על ידי יוסי גבסו, מנכ"ל החברה. נחשבת לאחת מחברות התקליטים הישראליות המובילות ביותר.

## היסטוריה
בשנת 2006 הקים יוסי גבסו את החברה. לאורך שנות פעילותה, ייצגה החברה אמנים בולטים רבים, בהם אייל גולן, משה פרץ, בעז שרעבי, קובי פרץ ועמיר בניון, ואף הייתה מפיצת DVD של כוכבי ילדים שונים, תחת המותג "פליי קידס", בהם חיפזון וזהירון וקופיקו ויובל שם-טוב (יובל המבולבל) ורינת גבאי וטוביה צפיר (סבא טוביה) ורועי עוז (רוי בוי) וחיים אוסדון (הדוד חיים) ומיקי מוכתר ומיכל הקטנה וגיא פרידמן ויניב אנג'ל (יניב המגניב) וכן סדרות ילדים מצליחות שהופצו בידי החברה, בין היתר את ספר הג'ונגל, חיפזון וזהירון, הבאגיס, אגדות האחים גרים, ויפו הכלב המעופף וקופיקו וכן החברה מפיצה סדרות ותכנים מבית ערוץ הופ! וערוץ לולי מביניהם הטקטקים, וכן מחזות זמר והצגות ילדים והצגות מבית התיאטרון שלנו, כמו כן, המותג הפיץ בשנת 2009 את ה-DVD של מופע הפסטיגל.

פליי רקורדס היא המפיצה הישראלית הרשמית של חברת התקליטים ההולנדית ארמדה מיוזיק.
## מחלוקת
בשנת 2017 הגיש רוכש DVD של כוכב הילדים יובל המבולבל תביעה כנגד החברה וערוץ הופ!, בטענה שאורכו לא נכתב עליו. בסופו של דבר, בית המשפט קבע כי לערוץ הופ! אין קשר לדבר, אך אישר את התביעה כנגד החברה.

## קישורים חיצוניים
* 

## הערות שוליים

קטגוריה:חברות תקליטים ישראליות
יחסי אינדונזיה–איסלנד

**יחסי אינדונזיה–איסלנד** הם היחסים הדיפלומטיים בין אינדונזיה לבין איסלנד.

## היסטוריה
שתי המדינות כוננו יחסים דיפלומטיים בשנת 1983, ושיתוף הפעולה הדו-צדדי מתקיים במיוחד בתחום הגאותרמי והדייג.

## נציגויות דיפלומטיות
* אינדונזיה מחזיקה באיסלנד קונסוליה כללית ברייקיאוויק.
* איסלנד מחזיקה באינדונזיה קונסוליה כללית בג'קרטה.

## הערות שוליים

קטגוריה:ערכים ללא קטגוריות פיזיות - יחסי חוץ
אמאסיה (יבשת)

**אמאסיה** היא יבשת-על עתידית אפשרית שעלולה להיווצר בעקבות מיזוג אסיה וצפון אמריקה. תחזית זו מסתמכת לרוב על העובדה כי הלוח הפסיפי כבר מפחיתה תחת אירואסיה וצפון אמריקה, תהליך שאם ימשיך באותה מידה יביא בסופו של דבר לסגירת האוקיינוס השקט. בינתיים, בגלל הרכס המרכז אוקייני האטלנטי, צפון אמריקה תידחף מערבה. לפיכך, האוקיינוס האטלנטי בשלב מסוים בעתיד יהיה גדול יותר מאשר האוקיינוס השקט. בסיביר, הגבול בין הלוחות האירואסייתים והצפון אמריקאי היה נייח במשך מיליוני שנים. השילוב בין גורמים אלה יביא לשילוב של צפון אמריקה עם אסיה, ובכך תיווצר יבשת-על. מחקר בפברואר 2012 צופה כי אמאסיה תיווצר על הקוטב הצפוני, בעוד כחמישים עד 200 מיליון שנה.

## תרחישים אלטרנטיביים
הפליאולוג רונלד בלייקי תיאר את 15 עד 100 מיליון השנים הבאות של ההתפתחות הטקטונית כמושבתת למדי וצפויה אך שום יבשת-על לא תיווצר במסגרת זו. מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות ל"מאוד מאוד ספקולטיביות". בנוסף לאמאסיה, שלוש יבשות-על היפותטיות אחרות : "פנגיאה פרוקסימה" של כריסטופר סקוטיס ו"נובופנגיאה"; שתוארו לראשונה בכתבה במגזין ניו סיינטיסט מחודש אוקטובר 2007. אוריקה היא גם אחת מארבע יבשות העל שצפויות להיווצר בתוך 200 מיליון שנה.

## ראו גם
*טקטוניקת הלוחות
*נדידת היבשות
* פנגיאה פרוקסימה
*אוריקה

## לקריאה נוספת
* Nield, Ted, *Supercontinent: עשרה מיליארד שנים בחיי כדור הארץ שלנו,* הוצאת אוניברסיטת הרווארד, 2009, 
## קישורים חיצוניים
*

## הערות שוליים

קטגוריה:יבשות עתידיות
נץ קולאריס

**נץ קולאריס** (שם מדעי: *Accipiter collaris*) הוא מין של עוף דורס מהסוג נץ, החי ביערות אמריקה הדרומית בקולומביה, ונצואלה, אקוודור ופרו. 

נץ זה הוא קרוב מבדיקה מולקולרית של ריצוף DNA למין נץ סופרקליוסוס ובעבר נחשב לתת-מין שלו, אך הוא הופרד ב-1860. את שמו קיבל על מבנה ה"קולר" הכהים שמצדדי הצוואר, המתמזגים עם נוצות הגב והכנפיים הכהות.
## מאפיינים
לנץ קולאריס פנים צהובות ומקור מעוקל גדול. הבטן והחזה מסורטטים בשחור על רקע לבן. רגליו ארוכות וטפריו גדולים ושחורים. אורך הנץ כ-43 ס"מ ומוטת כנפיו מגיעה לאורך של 65 עד 68 ס"מ. כמו אצל רוב הדורסים, הנקבות גדולות מעט מהזכרים.

הנץ הוא שוכן יערות טרופיים וסובטרופיים לאורך צפון אמריקה הדרומית ובהם מחפש טרף. ניזון מעופות קטנים מותר וממכרסמים. כנפיו מותאמות למעבר ותמרון נמרץ  בין ענפי עצים, התאמה אופיינית של דורסי-יערות, החיים בסבך העלים הצפוף.

נץ זה מצוי ב"קרבה לסיכון" לפי הרשימה האדומה של IUCN, עקב הפגיעה בבית גידולו בטבע.

## קישורים חיצוניים

## הערות שוליים

קטגוריה:בעלי חיים שתוארו ב-1860
קטגוריה:טקסונים שתוארו בידי פיליפ סקלטר
קטגוריה:נץ (סוג)
קטגוריה:קולומביה: עופות
קטגוריה:ונצואלה: עופות
יחסי אינדונזיה–נורווגיה

**יחסי אינדונזיה–נורווגיה** כוננו רשמית בשנת 1950. מאז אינדונזיה ונורווגיה משתפות פעולה בתחומים כמו אקלים ואנרגיה, דמוקרטיה וזכויות אדם, סוגיות פוליטיות בינלאומיות וסחר. שתי המדינות סיכמו על הקמת שותפות אסטרטגית נגד עוני ושינוי אקלים, וגם בקידום דמוקרטיה וסובלנות. אינדונזיה מחזיקה בנורווגיה שגרירות באוסלו ואילו נורווגיה מחזיקה באינדונזיה שגרירות בג'קרטה.

חלה התגברות של הקשר בין שתי המדינות לאחר התגובה ההומניטרית לצונאמי באוקיינוס ההודי בדצמבר 2004 שגבה את חייהם של 84 נורווגים. בשנת 2013 חלה עלייה משמעותית של התיירים האינדונזים שביקרו בנורווגיה, ובכל שנה ישנם יותר מאלף סטודנטים נורווגיים שמבקרים בבאלי כדי ללמוד את התרבות הבלינית.

## היסטוריה
[שמאל|ממוזער|שגרירות אינדונזיה ב[אוסלו]]
היחסים הדו-צדדיים בין אינדונזיה לנורווגיה החלו עוד לפני הקמת הרפובליקה האינדונזית. עוד בשנת 1906 הוקמה בבטאוויה (כיום ג'קרטה), איי הודו המזרחיים ההולנדיים, קונסוליית כבוד נורווגית. לאחר מלחמת העצמאות של אינדונזיה, נורווגיה הייתה בין המדינות הראשונות שהכירו בריבונות אינדונזית, ובעקבותיה הקימו קשרים דיפלומטיים מייד ב-25 בינואר 1950, באמצעות הסמכה משגרירות נורווגיה בבנגקוק. אינדונזיה פתחה את משלחתה באוסלו בשנת 1950, אך היא נסגרה בספטמבר 1960. ב-27 באפריל 1971 הוקמה רשמית שגרירות תושב נורווגיה בג'קרטה. אינדונזיה הקימה את שגרירותה באוסלו בשנת 1982.

## יחסים כלכליים
היחסים הכלכליים בין אינדונזיה לנורווגיה ממוקדים במיוחד בתחום האנרגיה, הימי והדייג. שווי הסחר הדו-צדדי הגיע ל-353.79 מיליון דולר בשנת 2010, 309.52 מיליון דולר בשנת 2011, ו-321.88 מיליון דולר בשנת 2012. הייצוא האינדונזי לנורווגיה כולל ביגוד, הנעלה, ריהוט, מכשירי תקשורת, מכשיר אופטי ותבלינים. בעוד שהייצוא הנורווגי לאינדונזיה בעיקר הוא סלמון נורווגי, בשנת 2012 ייבאה אינדונזיה 4,000 טונות מהם. באינדונזיה, נורווגיה השקיעה סקטורים שונים הכוללים תעשיות דיג, נייר, כימיה ומתכת, בנייה, סחר ותיקון, הובלה, אחסנה ותקשורת, וענפי נדל"ן. עד כה השקיעה נורווגיה 650 מיליון דולר באינדונזיה. נכון לשנת 2014 היו כ-20 חברות נורווגיות שנכחו ופעלו באינדונזיה.

## שיתוף פעולה סביבתי
בשנת 2011 הנשיא סוסיליו באמבאנג יודהויונו הוציא מורטוריום לשנתיים על היתרי ייעור חדשים עבור כבול ויערות ראשוניים, לאחר שממשלת נורווגיה הבטיחה מיליארד דולר בסיוע לשימור.

## ביקורים רמי דרג
נשיא אינדונזיה סוסיליו באמבאנג יודהויונו ביקר בנורווגיה בשנת 2006 ובמאי 2010. ואילו ראש ממשלת נורווגיה ינס סטולטנברג הגיע פעמיים לאינדונזיה בשנת 2007. בנובמבר 2012 ביקרו באינדונזיה יורש העצר הנורווגי הוקון מגנוס ונסיכת הכתר מטה מאריט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוריקה

**אוריקה** היא תצורה עתידית אפשרית של יבשת-על. זוהי אחת מארבע יבשות העל שצפויות להיווצר בתוך 200 מיליון שנה. האחרות הן פנגיאה פרוקסימה, אמאסיה ונובופנגיאה. ההשערה של אוריקה נוצרה על ידי חוקרים במגזין הגאולוגי בעקבות מחקר של האיחוד הגיאופיזי האמריקני שקשר בין כוח גאות והשפל למחזור יבשות העל. המחקר ציין כי "כאשר לוחות טקטוניים מחליקים, שוקעים ומעבירים את יבשות כדור הארץ ליצירת שטחי יבשת גדולים, או יבשות-על, אגני האוקיינוס נפתחים ונסגרים במקביל. כאשר אגנים אלו משנים צורה, הם יכולים לקבל צורות המגבירות ומעצימות את הגאות והשפל שלהם."

## היווצרות
על פי השערת אוריקה, גם האוקיינוס האטלנטי וגם האוקיינוס השקט ייסגרו, ואוקיינוס חדש יחליף את שניהם. ההשערה קובעת כי השבר הפאן-אסייתי החותך כעת מהודו לאזור הארקטי, יפצל את אירואסיה לשניים ליצירת האוקיינוס החדש. התנועה הצפונית הנוכחית של אוסטרליה ואנטארקטיקה תגרום להם להתנגש במזרח אירואסיה ויבשת אמריקה לסגירת האוקיינוס השקט, ואילו מערב אירואסיה ואפריקה יתנגשו עם אמריקה בצד השני לסגירת האוקיינוס האטלנטי.

## תרחישים אלטרנטיביים
הפליאוגולוג רונלד בלייקי תיאר את 15 עד 85 מיליון השנים הבאות של ההתפתחות הטקטונית כמושבתת למדי וצפויה, ללא היווצרות על-יבשת. מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות לתחזיות "מאוד מאוד ספקולטיביות". שלוש יבשות-על היפותטיות &#x2014; "אמאסיה", "פנגיאה פרוקסימה" של כריסטופר סקוטיס של, ו"נובופנגיאה" של רוי ליברמור &#x2014; תוארו לראשונה בכתבה במגזין ניו סיינטיסט מחודש אוקטובר 2007.

## ראו גם
*טקטוניקת הלוחות
*נדידת היבשות

## קישורים חיצוניים
* Four possible future supercontinents

## הערות שוליים

קטגוריה:יבשות עתידיות
קטגוריה:יבשות
אלביון

אַלְבְּיוֹן – השם היווני והרומאי הקדום לבריטניה, המשמש כיום בשירה ובספרות האנגלית
Albion (מילון ספיר)
אלביון לאולאנדר

**אלביון לאולאנדר** (באנגלית : **Albion Lowlander**) הוא אוטובוס דו קומתי מתוצרת יצרנית הרכב הסקוטית **Albion Motors**  אשר יוצר בין השנים 1961–1967

"אלביון מוטורס" נרכשה על ידי "ליילנד מוטורס" ("Leyland Motors" ) בשנת 1951. כלי רכב המשיכו לייצר תחת המותג "אלביון" עד 1972, לאחר מכן המשיכו לייצר, אך נמכרו תחת המותג "ליילנד". ייצור כלי הרכב במפעל Albion לשעבר באזור סקוטסטון ("Scotstoun" ) בגלאזגו שבסקוטלנד נמשך עד שנת 1980.

## "אלביון לאולאנדר"
* יוצרו 274 יחידות
* מנוע דיזל
* 1 דלת קדמית ליד קשת הגלגלים
* מסלול כניסה שקוע בסיפון התחתון באמצעות מדרגה
* בלמי אוויר דו מעגלים
* תמסורת חצי אוטומטית פניאוציקלונית
### דגמים
* "LR1"
* "LR3"
* "LR5"
* "LR7"

## גלריה

קובץ:Focus bus.jpg | "אלביון לאולאנדר"
קובץ:Highland Omnibuses bus AL41 (BCS 256C), GVVT open day 14 Oct 2012.jpg | "אלביון לאולאנדר"
קובץ:Ex East Midland Lowlander D171,171NVO.jpg | "אלביון לאולאנדר"
קובץ:Highland Omnibuses bus AL41 (BCS 256C), SVBM 19 Aug 2012.jpg | "אלביון לאולאנדר"
קובץ:Western SMT bus KN1795 (UCS 659), 2009 Glasgow Vintage Vehicle Trust open day (1).jpg | "אלביון לאולאנדר"
קובץ: Ex East Midland Lowlander D174.jpg| "אלביון לאולאנדר"
קובץ:Western SMT bus KN1795 (UCS 659), Perth, 1 July 2015.jpg | "אלביון לאולאנדר"


## ראו גם
* אלביון CX22S
* אלביון נימבוס

## קישורים חיצוניים

* 

## הערות שוליים

קטגוריה:דגמי אוטובוסים
קטגוריה:אוטובוס דו-קומתי
קטגוריה:כלי רכב המיוצרים בסקוטלנד
קטגוריה:כלי רכב שהושקו ב-1961
ארפאש

**ארפאש** (בהונגרית: **Árpás**) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בארפאש מספר התושבים נמצא בירידה. כך, בשנת 1990 חיו בכפר 353 תושבים, ובשנת 2019 רק 242 תושבים.

## יהודי ארפאש
בארפאש חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
פודאן NC

**פודאן NC** (באנגלית : **Foden NC**) הוא אוטובוס דו קומתי מתוצרת יצרנית הרכב הבריטית **Foden Trucks**  אשר יוצר בין השנים 1978–1975 בבריטניה.

## "פודאן NC"
* "פודאן" הייתה בעיקר יצרנית משאיות, אם כי בנתה גם שלדת אוטובוס בעבר. בעוד שבמחוזות הצפון הייתה יצרנית גופי אוטובוס, ובנתה עבודות גוף על גבי שלדה שיוצרו על ידי חברות אחרות
* יחידות שיוצרו
* מנוע דיזל
* 76 מושבים
* 1 דלת כניסה - קדמית, כניסה באמצעות מדרגה
### חברות תחבורה שרכשו "פודאן NC"
* "Transport for Greater Manchester"  - רכשה 2 יחידות
* "West Yorkshire Metro"  - רכשה 1 יחידה
* "West Midlands Passenger Transport Executive"  - רכשה 1 יחידה
* "South Yorkshire Passenger Transport Executive"  - רכשה 1 יחידה
* "Derby City Transport"  - רכשה 1 יחידה
* "Potteries Motor Traction"  - רכשה 1 יחידה

## קישורים חיצוניים

* 
* 
* 

## הערות שוליים

קטגוריה:דגמי אוטובוסים
קטגוריה:אוטובוס דו-קומתי
קטגוריה:כלי רכב בריטיים
קטגוריה:כלי רכב שהושקו ב-1975
נובופנגיאה

**נובופנגיאה** או **נובופנגאה** (יוונית-לטינית עבור "פנגיאה החדשה") היא יבשת על עתידית אפשרית שהונחה לראשונה על ידי רוי ליברמור בסוף 1990. היא מניחה שבעתיד תהיה סגירה של האוקיינוס השקט, התקרבות של אוסטרליה למזרח אסיה, ותנועה צפונה של אנטארקטיקה.

## תרחישים אלטרנטיביים
הפליאולוג רונלד בלייקי תיאר את 15 עד 100 מיליון השנים הבאות של ההתפתחות הטקטונית כמושבתת למדי וצפויה אך שום יבשת-על לא תיווצר במסגרת זו. מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות ל"מאוד מאוד ספקולטיביות". בנוסף לנובופנגיאה, השנייה יבשות-על היפותטיות אחרות - "אמאסיה" ו"פנגיאה פרוקסימה" של כריסטופר סקוטיס - שתוארו לראשונה בכתבה במגזין ניו סיינטיסט מחודש אוקטובר 2007.

## ראו גם
*טקטוניקת הלוחות
*נדידת היבשות

## לקריאה נוספת
* Nield, Ted, *Supercontinent: עשרה מיליארד שנים בחיי כדור הארץ שלנו, Harvard University Press*, 2009, 

## הערות שוליים

קטגוריה:יבשות עתידיות
ויליאם פרנק באקלי

**וליאם פרנק באקלי** (באנגלית: **William Francis Buckley**; 24 בנובמבר 1925 – 27 בפברואר 2008) היה סופר ואיש תקשורת אמריקאי, שהשפיע רבות על התנועה השמרנית בארצות הברית.

## ביוגרפיה
ויליאם פרנק באקלי נולד בניו יורק. בהיותו ילד הוא נדד עם המשפחה למקסיקו, קונטיקט, פריז ולונדון בה למד בבית הספר. אחרי מספר שנים הוא חזר למקסיקו, שם היו רוב עסקיו של אביו.

בשנת 1943 הוא התחיל לימודים באוניברסיטה הלאומית האוטונומית של מקסיקו. לאחר שנת הלימודים הוא התגייס לצבא ארצות הברית. במהלך מלחמת העולם השנייה הוצב בבסיסים שונים ברחבי ארצות הברית.

בשנת 1945 לאחר סיום השרות הצבאי ויליאם באקלי התחיל לימודים באוניברסיטת ייל. הוא למד כלכלה, היסטוריה ומדעי המדינה. בשנת 1950 הוא סיים את לימודיו.

בשנת 1951 ויליאם פרנק התחיל את שרותו ב-CIA והוצב בתחנה במקסיקו סיטי.

בשנת 1950 הוא התחתן והיה נשוי תקופה ארוכה עד לפטירת אשתו בשנת 2007 לאחר מחלה קשה. כריסטופר באקלי הוא בנם.

בשנת 1951 כתב באקלי את ספרו הראשון, "God and Man at Yale", שהציב אותו בצד השמרני של המפה הפוליטית. בשנת 1955 ייסד את הירחון National Review והיה עורכו הראשי עד שנת 1990.

במהלך שנות ה-50 ושנות ה-60 של המאה ה-20 התנגד באקלי למתן זכויות שוות לאפרו-אמריקאים. בהמשך הוא התנגד לדעות של ג'ורג' וולאס ותמך בפעולות של מרטין לותר קינג.

באקלי התנגד לקומוניזם ותמך במשטרו של פרנקו בספרד ובהפיכה הצבאית בצ'ילה.

בשנת 1965 התמודד על משרת ראש העיר ניו יורק אך זכה רק ב-13.4% מהקולות.

בשנים 1966–1999 שימש מנחה תוכנית הטלוויזיה Firing Line.

כתב יותר מ-30 ספרי ריגול שזכו לפרסים.

## קישורים חיצוניים

* פרסומים של ויליאם באקלי
* 
* 
* עומר אריכא, 100 שנה להולדת וויליאם באקלי, מייסד התנועה השמרנית באמריקה, אתר מידה, 27 בדצמבר 2024

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אבירי מסדר מלטה
קטגוריה:אנשי ה-CIA
קטגוריה:בוגרי אוניברסיטת ייל
קטגוריה:זוכי פרס הספר הלאומי האמריקאי
קטגוריה:מעוטרי מדליית החירות הנשיאותית
קטגוריה:סופרי מתח ואימה אמריקאים
קטגוריה:אמריקאים שנולדו ב-1925
קטגוריה:אמריקאים שנפטרו ב-2008
קטגוריה:חברי אחוות הגולגולת והעצמות
סוון יונסון

**סוון יונסון** (בשוודית: **Sven Jonasson**; 9 ביולי 1909 – 17 בספטמבר 1984) היה כדורגלן ומאמן שוודי, ששיחק בעמדת החלוץ. הוא מלך השערים בליגה השוודית בכל הזמנים.

## ביוגרפיה
יונסון נולד ב-9 ביולי 1909 בבורוס שבשוודיה. במשך כל הקריירה שלו שיחק באלפסבורג בה נחשב לשחקן הגדול ביותר ששיחק בהיסטוריית המועדון ונכנס גם להיכל התהילה השוודי. מאז הופעת הבכורה שלו בליגה השוודית שהייתה ב-11 בספטמבר 1927 שיחק יונסון 344 משחקי ליגה רצופים ללא הפסקה, דבר שהקנה לו שיא. במשך 19 שנים באלפסבורג זכה עימה בשלושה תוארי ליגה, סיים פעמיים כמלך השערים וכבש בסך הכל 252 שערים ב-410 הופעות בכל המסגרות. יונסון היה גם למאמנה בין 1952–1954.

במדי נבחרת שוודיה יונסון השתתף בגביע העולם של 1934 בו כבש צמד שערים בשמינית הגמר נגד ארגנטינה שהעלה אותם לרבע הגמר, בו הפסידו לגרמניה. באותו טורניר ארבע שנים אחר כך הגיע עם נבחרתו לחצי הגמר בו הפסידו להונגריה ובמשחק על המקום השלישי כבש יונסון נגד ברזיל שניצחה אותה. בנוסף לכך השתתף גם במשחקים האולימפיים של אולימפיאדת 1936. בסך הכל ערך 42 הופעות בהם כבש 20 שערים במדים הלאומיים.

## תארים
;אלפסבורג
*אליפות שוודיה (3): 1935/36, 1938/39, 1939/40
;נבחרת שוודיה
*מקום רביעי בגביע העולם: 1938
;אישיים
*מלך השערים בליגה השוודית (2): 1933/34, 1935/36
*היכל התהילה השוודי

## קישורים חיצוניים

קטגוריה:חלוצי כדורגל שוודים
קטגוריה:כדורגלני נבחרת שוודיה
קטגוריה:כדורגלני מונדיאל 1938
קטגוריה:כדורגלני מונדיאל 1934
קטגוריה:כדורגלני אלפסבורג
קטגוריה:מאמני כדורגל שוודים
קטגוריה:שוודים שנולדו ב-1909
קטגוריה:נפטרים ב-1984
סבטלנה טיכאנובסקאיה

ממוזער|300x300 פיקסלים|סבטלנה טיכאנובסקאיה (משמאל) בדרך לעצרת שלה (מינסק, 30 ביולי 2020).
ממוזער|300x300 פיקסלים|הפגנה של סבטלנה טיכאנובסקאיה ומטה הקמפיין שלה (מינסק, 30 ביולי 2020).
**סבטלנה גאורגייבנה טיכאנובסקאיה** (בבלארוסית: **Святлана Ціханоўская**, סביאטלנה ציכאנואוסקאיה; ברוסית: **Светла́на Гео́ргиевна Тихано́вская**; נולדה ב-11 בספטמבר 1982, מיקשביץ', נפת לונינץ, מחוז ברסט, בלארוס הסובייטית) היא פוליטיקאית בלארוסית, שהייתה מועמדת לנשיאות בלארוס בבחירות 2020.

## ביוגרפיה
### שנים מוקדמות
בשנת 2000 סיימה סבטלנה פיליפצ'וק את בית הספר התיכון מספר 2 במיקשביץ' בהצטיינות. לאחר שעזבה את בית הספר למדה בפקולטה הפילולוגית של האוניברסיטה הפדגוגית הממלכתית של מוזיר, אותה סיימה עם תואר בשפות זרות (אנגלית, גרמנית). בנוסף, סבטלנה עבדה בתור מורה וגם בתור עקרת בית.

### קריירה
לאחר סיום הלימודים התגוררה בעיר הומל. היא עבדה כמתרגמת מאנגלית בארגונים שונים, כולל ארגון הצדקה של צ'רנוביל לייף ליין לסיוע לקורבנות אסון צ'רנוביל (אירלנד).

### פעילות פוליטית
ב-15 במאי 2020, לאחר שוועדת הבחירות סירבה לרשום את בעלה סרגיי טיכאנובסקי כמועמד, סבטלנה הגישה מסמכים להירשם כמועמדת לנשיאות. ב-20 במאי 2020 סבטלנה טיכאנובסקאיה נרשמה רשמית. בעלה, סרגיי, מונה לראש מטה הבחירות שלה.

ב-30 ביולי 2020 נערכה עצרת רשמית של המועמדת לנשיאות רפובליקת בלארוס סבטלנה טיכאנובסקאיה בפארק ידידות העמים בעיר מינסק, בו התכנסו כ-63,000 איש, שהפך לעצרת הגדולה בתולדות בלארוס מאז 1991. לאחר הבחירות שנערכו ב-9 באוגוסט ועדת הבחירות של בלארוס פרסמה כי לאחר ספירה חלקית של הקולות לוקשנקו הביס אותה עם למעלה מ-80% מהקולות, בעוד האופוזיציה טענה שהבחירות לא היו הוגנות והתוצאות זויפו, מה שהוביל להפגנות גדולות במדינה. טיכאנובסקאיה פנתה לוועדת הבחירות להגיש תלונה על זיוף הבחירות, שם עוכבה למשך כמה שעות והקשר עימה ניתק.

ב-11 באוגוסט נודע כי היא ברחה מהמדינה לליטא השכנה, לשם שלחה את ילדיה עוד במהלך קמפיין הבחירות למען ביטחונם. טיכאנובסקאיה פרסמה סרטון ובו רמזה כי ברחה אמרה "ילדים הם הדבר הכי חשוב שיש לנו בחיים... אני יודעת שרבים יבינו אותי, רבים ישפטו אותי, ורבים יתחילו לשנוא אותי... אבל חלילה שמישהו יעמוד בבחירה שהייתה לי". בהמשך אותו היום פורסם סרטון נוסף שלה, אשר צולם ככל הנראה בהוראת הקג"ב הבלרוסי, ובו היא נראית מקריאה הודעה הקוראת לאופוזיציה לעצור את ההפגנות. שני הסרטונים, בהם נראית טיכאנובסקאיה מפוחדת ומאוימת, דווקא הגבירו את הזעם הציבורי ברחוב הבלרוסי.

ב-17 באוגוסט פרסמה טיכאנובסקאיה סרטון נוסף ובו קראה להמשך ההפגנות. היא הבטיחה כי אם תמונה לנשיאה, היא תוציא את המדינה לבחירות חופשיות והבטיחה לאנשי כוחות הביטחון מחילה אם יסרבו לנקוט אלימות כלפי המפגינים.

## קישורים חיצוניים

* 

* 
* 

## הערות שוליים

קטגוריה:פוליטיקאים בלארוסים
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות
קטגוריה:זוכות פרס 100 נשים (BBC)
קטגוריה:אישים שהופיעו ברשימת טיים 100 נקסט
קטגוריה:פעילים למען דמוקרטיה
קטגוריה:בלארוסיות שנולדו ב-1982
קטגוריה:בלארוסים שנולדו ב-1982
אנדרה וסי

ממוזער|250 פיקסלים| אנדרה וסי לוח זיכרון על ביתו
**אנדרה וסי** (בהונגרית: **Vészi Endre**;19 באוקטובר 1916 –  9 ביולי 1987) היה משורר, וסופר ומחזאי יהודי-הונגרי, ניצול שואה, זוכה בפרס קושוט ופרס אטילה יוז'ף.

## ביוגרפיה
וסי נולד בבודפשט למשפחה יהודית, אביו היה יצרן סבון. לאחר שסיים את לימודיו בבית ספר היסודי (חטיבת ביניים), למד את אומנות החריטה. הוא עבד בפירמת גדולדיגר (Geduldiger) בשנים 1932–1938. משנת 1934 הופיעו שיריו בעיתונים ובכתבי עת שונים: נפסבה, ניוגט, ספ סו (Szép Szó) שפירושו "מילה יפה", פשטי נפלו, ועוד. כרך השירה הראשון שלו ראה אור בשנת 1935. ומשנת 1937 גם מאמריו הציבוריים ודיווחיו הסוציוגרפיים הופיעו בעיתונים. הרומן הראשון שלו, "שוחררת*"*, זכה בפרס קלמן מיקסאט של הוצאת הספרים פנתיאון (Pantheon) בשנת 1937. בשנת 1942 כיהודי נשלח לשרות העבודה (עבודות כפייה לגברים יהודים עבור הצבא ההונגרי) ולאחר מכן כאסיר במחנות ריכוז. הוא שרד את מלחמת העולם השנייה ואת השואה ושב לביתו בשנת 1945. באותה השנה הפך לכתב של העיתון נפסבה עד שנת 1951. משנת 1948 הופיעו ברציפות יצירותיו השונות: כרכי שירה ופרוזה תסכיתי רדיו, מחזות, סרטים, משחקי טלוויזיה.

בשנת 1950 נשא לאישה את מרגיט דלבולה. הוא היה מזכיר התאחדות הסופרים ההונגרית משנת 1955 עד 1956. הוא התפטר בשנת 1956. 

וסי נפטר ב-1987 בבודפשט.

## עבודותיו
### שירים

### פּרוזה

### מחזות

## סרטים

## תסכיתי רדיו

## פרסים

## לקריאה נוספת
* מיהו מי בספרות ההונגרית? 

## קישורים חיצוניים

* 
* אנדרה וסי (1916-1987) (MEK)
* אנדרה וסי: אנגי ורה (MEK)
* אנדרה וסי: גביע הכסף (MEK)
* אנדרה וסי: גביע הכסף – ספר שמע (MEK)

## הערות שוליים

קטגוריה:סופרים יהודים הונגרים
קטגוריה:משוררים יהודים הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:יהודים זוכי פרס קושוט
קטגוריה:יהודים זוכי פרס אטילה יוז'ף
קטגוריה:הונגרים שנולדו ב-1916
קטגוריה:הונגרים שנפטרו ב-1987
הטרדה

[שמאל|ממוזער| ''Shimei curses David'' ([שמעי בן גרא|שמעי מקלל את דוד), חיתוך עץ מ-1860 מאת יוליוס שנור פון קרולספלד]]
**הטרדה** (באנגלית: **Harassment**) מכסה מגוון רחב של התנהגויות בעלות אופי . בדרך כלל, הטרדה מובנת כהתנהגות שמביאה את האדם, לביזוי או ביוש אדם אחר, והיא מזוהה באופן אופייני על ידי אי-הסבירות שלו מבחינת הסבירות החברתית והמוסרית. במובן המשפטי, מדובר בהתנהגויות שנראות מטרידות, מרגיזות או מאיימות. זאת מאחר שאנשים מפתחים מטעמים מפלים, והם משפיעים על ביטול זכויותיו של אדם מסוים או פגיעה באדם מסוים כדי שלא יהנה מזכויותיו. כאשר התנהגויות אלו חוזרות על עצמן, ניתן להגדיר אותן גם כבריונות. ההמשכיות או החזרתיות וההיבט של מצוקה, דאגה או איום עשויים להבדיל את ההטרדה מעלבון.

סוגים אחדים של הטרדה נחשבים לחמורים במיוחד, וזכו להתייחסות מיוחדת:
* הטרדה מאיימת: פעולות שתכליתן לרדת לחייו של הקורבן, לערער את ביטחונו העצמי, לשבש את שגרת חייו ולהעניק לו תחושת "ניצוד". בישראל עוסק בכך חוק מניעת הטרדה מאיימת.
* הטרדה מינית: התנהגות של כפייה בהקשר מיני, ובכלל זה מגע כפוי באיבר גוף הנחשב למיני (איברי המין והרבייה החיצוניים, הישבן והחזה), הטרדות מילוליות או פיזיות בהקשר הגוף והזהות המגדרית. בישראל עוסק בכך חוק למניעת הטרדה מינית.
* הטרדת עד: פעולה של הטרדה המופנית כלפי אדם בנוגע להודעה שמסר, או עומד למסור, בחקירה על פי דין, או בנוגע לעדות שמסר האדם, או עומד למסור, בהליך שיפוטי. בישראל עוסק בכך .
* תביעה טורדנית: תביעה המוגשת בבית המשפט שלא בתום לב מתוך מטרה זדונית להטריד את הנתבע, להתיש אותו, לגרום לו להוצאות כספיות ניכרות ולפגוע בו נפשית וכלכלית.

## ראו גם
* מטרד ליחיד
* מטרד לציבור
* פגיעה בפרטיות בבדיקות רקע

## קישורים חיצוניים

* הטרדה, Curlie

קטגוריה:פשעים
*
*
*
גאליצ'יצה

**גאליצ'יצה** (במקדונית: **Галичица**; באלבנית: **Mali i Thatë**) הוא הר שנמצא בגבול אלבניה–מקדוניה הצפונית. בצד המקדוני של ההר, יש פארק לאומי, השוכן בין שני האגמים הגדולים ביותר במדינה: אגם אוחריד ואגם פרספה. הפארק הלאומי, שבו נמצאו למעלה מ-1,600 מינים, משתרע על שטח של כ-227 קמ"ר.

## גלריה

קובץ:Panorama View of Ohrid and Prespa Lakes from top of Galicica (2).jpg |נוף לאגם אוחריד ואגם פרספה ממרומי גאליצ'יצה
קובץ:Galicica ohrid lake.jpg|מבט מגאליצ'יצה מחלקו הדרומי של אגם אוחריד
קובץ:Galicica 1.jpg|גאליצ'יצה באביב
קובץ:Galicica ko.jpg|מבט מגאליצ'יצה מחלקו הצפוני של אגם אוחריד
קובץ:Galicica to ohrid.jpg|נוף מגליצ'יקה על העיר אוחריד
קובץ:Galicica inside2.jpg|גאליצ'יצה בקיץ


## קישורים חיצוניים

* הפארק הלאומי של גאליצ'יצה

קטגוריה:קצרמר אלבניה
קטגוריה:מקדוניה הצפונית: הרים
קטגוריה:אלבניה: גאוגרפיה
קטגוריה:גבול אלבניה – מקדוניה הצפונית
יחסי מצרים–פקיסטן

**יחסי מצרים–פקיסטן** הם היחסים הדו–צדדיים בין הרפובליקה הערבית של מצרים לבין הרפובליקה האסלאמית של פקיסטן. היחסים המודרניים החלו בשנת 1947 כאשר מייסד פקיסטן מוחמד עלי ג'ינה ערך ביקור במצרים על פי הזמנה מיוחדת ששלח המלך פואד השני. מצרים מחזיקה בפקיסטן שגרירות באסלאמאבאד ופקיסטן מחזיקה במצרים שגרירות בקהיר. שתי המדינות חברות ב-OIC (הארגון לשיתוף פעולה אסלאמי) ו-D8. פקיסטן ומצרים הן שתיהן בעלות ברית של ארצות הברית, הגדולות ביותר שאינן מנאט"ו, ומאפשרות להן גישה לרמות מסוימות של חומרה ועודפי ציוד צבאי מארצות הברית.

לשתי המדינות יש קשר הדוק. שתי המדינות נוסדו כמדינות לאום מודרניות בעידן של לאומיות, עם אוכלוסייה מוסלמית דומיננטית. מצרים המודרנית מתייחסת למייסדה כמוחמד עלי ואילו מוחמד עלי ג'ינה נחשב כמייסד פקיסטן.

## היסטוריה
מצרים וארץ עמק האינדוס (המקבילה לפקיסטן המודרנית וצפון מערב הודו) קיימו מאז ימי קדם יחסים פוליטיים, מסחריים ותרבותיים, כולל סחר לאורך זמן דרך דרכי ים סוף וכיבוש על ידי הפרסים, אלכסנדר הגדול והערבים. היוונים הקדמונים העירו כי האנשים שחיו לאורך נהר האינדוס דומים ביותר למצרים הקדומים במראם, כאשר אריאנוס (המאה ה-2 לספירה) ציין ב"אינדיקה" שלו:
 מצרים ופקיסטן כוננו יחסים דיפלומטיים בשנת 1951. בשנות ה-50 שאפה פקיסטן לתפקיד מוביל בעולם האסלאמי, מה שהביא לחיכוכים קשים עם מצרים.

במהלך מלחמת ששת הימים ומלחמת יום כיפור, פקיסטן שלחה למצרים עוזרים צבאיים, טכנאים ואנשי צוות כדי לסייע לצבא המצרי במלחמה עם ישראל. במהלך המלחמות עם ישראל, צבא פקיסטן שלח נשק ומטוסי קרב למצרים.

בשנת 1974 ביקר נשיא מצרים אנואר סאדאת בפקיסטן כדי להשתתף בישיבת ה-OIC השנייה שהתקיימה בלאהור, פונג'אב, ותמך בדרך כלל בתוכניותיה של פקיסטן להפוך למעצמה גרעינית. עם זאת, היחסים עם פקיסטן הורעו כאשר פקיסטן החלה בקשרים עם ברית המועצות. החמרת היחסים של פקיסטן עם ארצות הברית מילאה תפקיד מפתח נוסף בבעיה הדיפלומטית.

עם זאת, היחסים עם מצרים השתפרו לאחר סילוקו של ראש הממשלה זולפיקר עלי בהוטו. בשנות ה-80 של המאה ה-20, הנשיא חוסני מובארכ והנשיא מוחמד זיא אל-חאק חיזקו את היחסים; מצרים מילאה גם תפקיד חיוני במהלך המלחמה הסובייטית-אפגנית בה מצרים סיפקה באופן נרחב כוח אדם וציוד צבאי למוג'אהדין האפגנים במאבקם נגד הסובייטים. בשנים 1988–1990 ובשנים 1993–1996 נוצרו קשריה של מצרים עם מפלגת העם הפקיסטנית שהובלה בעבר על ידי בנזיר בהוטו שהייתה בדרך כלל קרובה לברית המועצות.

## הפיגוע בשגרירות מצרים 1995
בשנת 1995 אירע פיגוע באסלאמאבאד בעזרת מכונית תופת שכוון לשגרירות מצרים, והג'יהאד האסלאמי המצרי קיבל אחריות עליו. כל התוקפים נעצרו בשנת 2001 והוסגרו למצרים.

## יחסי צבא
הצבא הפקיסטני והמצרי מקיימים יחסים קרובים בתחומי הייצור הביטחוני, ושתי המדינות מקיימות לעיתים קרובות קשרים עם משלחות ברמה גבוהה של ראשי צבא, בפגישה עם רייהל שריף, נשיא מצרים אישר את רצונו לקדם עוד יותר צבאית שיתוף פעולה עם פקיסטן.

## יחסים כלכליים
מצרים ופקיסטן הסכימו לשפר את רמת השיתוף הקיימת בין שתי המדינות הכוללת יחסים כלכליים ומסחריים, הזדמנויות השקעה, שיתוף פעולה בשירותים ציבוריים ואזרחיים, מגזר הבריאות, החקלאות והדואר, שתי המדינות ישפרו עוד יותר שיתוף הפעולה שלהם בענף האנרגיה האלטרנטיבית ובמיוחד ייצור אנרגיית רוח.

במצרים חיים מעל 700 פקיסטנים, בעיקר בקהיר ובאלכסנדריה. היחסים נעזרים בעובדה ששתי המדינות הן מוסלמיות ברובם ומתקיים קשר חזק בין שתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בדפורד SB

**בדפורד SB** (באנגלית : **Bedford SB**) הוא אוטובוס מתוצרת יצרנית הרכב המסחרי הבריטית **Bedford Vehicles** , אשר יוצר בין השנים 1986–1950.

## דגמים "בדפורד SB"
* "SB" - בדגם הורכב מנוע בנזין "בדפורד"
* "SBG" - בדגם הורכב מנוע בנזין "בדפורד"
* "SB3" - בדגם הורכב מנוע בנזין "בדפורד"
* "SB0" - בדגם הורכב מנוע דיזל "מנועי פרקינס"
* "SB1" - בדגם הורכב מנוע דיזל "בדפורד"
* "SB5" - בדגם הורכב מנוע דיזל "בדפורד"
* "SB8" - בדגם הורכב מנוע דיזל "ליילנד"
* "SB13" - בדגם הורכב מנוע דיזל "ליילנד"

## "בדפורד SB"

* יוצרו 54,000 יחידות מהם 38,000 יחידות לייצוא.
* מתוכם יוצאו לניו זילנד 1,200 יחידות שנרכשו על ידי חברת האוטובוסים "New Zealand Railways Road Services" . בדגמים שיוצאו ל-"ניו זילנד" הורכב מנוע מתוצרת קטרפילר מסוג "C7" ששודך לתיבת הילוכים מתוצרת "Allison Transmission" 
* דגם "בדפורד SB" היה הרכב תוצרת "בדפורד" הראשון שעוצב בתצורה "שליטה קדימה", כאשר מושב הנהג נמצא מימין למנוע והמנוע הקדמי מתחתיו
* אוטובוס בינוני
* 1 דלת כניסה באמצעות 2 מדרגות
* הצבא הבריטי, חיל האוויר המלכותי הצי המלכותי הבריטי, ועוד מספר מחלקות ממשלתיות אחרות, רכשו חלק גדול מהדגמים. גרסת כוחות הביטחון הייתה גמישה יותר מגרסאות אזרחיות ויכולה הייתה להמיר לאמבולנסים בשעת חירום
* ייצור הדגם הופסק בדצמבר 1986

## גלריה

קובץ:BedfordSB-181ECV.jpg | "בדפורד SB"
קובץ:Crimson Tours coach 1962 Bedford SB Duple Super Vega 675 OCV.jpg | "בדפורד SB", שנת 1962
קובץ:Bedford coach (SHO 628P), 25 September 2010.jpg | "בדפורד SB"
קובץ:Whiteway coach (DCC 125), Showbus 2012 rally.jpg | "בדפורד SB"
קובץ:King Alfred coach (326 CAA), 2010 Cobham bus rally.jpg | "בדפורד SB"
קובץ:King Harry UUO198 (875606630).jpg | "בדפורד SB"
קובץ:Brentwood Coaches coach (558 FBF), Showbus 2012 rally.jpg | "בדפורד SB"
קובץ:Lodges Coaches coach (MJB 481), Felixstowe, 2 May 2010 (1).jpg | "בדפורד SB"
קובץ:Tantivy Blue Coach Tours coach 37 (A747 DWP), 2010 North Weald bus rally.jpg | "בדפורד SB"



קובץ:1958 - Bedford SB3 - VVP 911 - Flickr - ozz13x.jpg | "בדפורד SB", שנת 1958 - מבט לתא הנהג ולוח מחוונים


## ראו גם
* בדפורד CA
* בדפורד OB
* בדפורד OY
* בדפורד TJ

## קישורים חיצוניים

* 

## הערות שוליים

קטגוריה:כלי רכב שהושקו ב-1950
קטגוריה:דגמי אוטובוסים
קטגוריה:כלי רכב בריטיים
SB
קטגוריה:כלי רכב צבאיים